হ্যারি পটার অ্যান্ড দ্য ফিলোসফার্স স্টোন
হ্যারি পটার অ্যান্ড দ্য ফিলোসফার্স স্টোন () ব্রিটিশ লেখিকা জে. কে. রাউলিং রচিত "হ্যারি পটার" নামক কাল্পনিক উপন্যাস সিরিজের প্রথম উপন্যাস। এখানে হ্যারি পটার নামে একজন জাদুকরের কথা বলা হয়েছে, যে এগার বছর বয়সে সর্বপ্রথম আবিষ্কার করে যে সে একজন জাদুকর এবং হগওয়ার্টস নামের একটি জাদুবিদ্যা শিক্ষার স্কুলে ভর্তি হয়। হগওয়ার্টসে সে রন উইজলি ও হারমায়োনি গ্রেঞ্জার এর সাথে বন্ধুত্ব গড়ে তোলে এবং তাদের সহযোগিতায় কালো জাদুকর লর্ড ভলডেমর্টকে পরাজিত করে এবং পরশপাথরটিকে উদ্ধার করে। ভলডেমর্টই হ্যারির এক বছর বয়সে তার বাবা মাকে হত্যা করেছিল এবং তাকেও হত্যার চেষ্টা করেছিল।
হ্যারি পটার (চরিত্র)
পঞ্চম বই "হ্যারি পটার অ্যান্ড দ্য অর্ডার অফ দ্য ফিনিক্স" এ, জাদু মন্ত্রণালয় হ্যারি ও ডাম্বলডোরের বিরুদ্ধে অবস্থান নেয় এবং ভলডেমর্টের পুনরাগমনকে অস্বীকার করে। জাদু মন্ত্রণালয় ডলোরেস আমব্রিজ নামে মন্ত্রণালয়ের এক কর্মকর্তাকে হগওয়ার্টসের ডিফেন্স অ্যাগেইনস্ট দ্য ডার্ক আর্টস (কালো জাদুর বিরুদ্ধে প্রতিরোধ) বিষয়ের নতুন শিক্ষক হিসেবে নিযুক্ত করে। কারণ, মন্ত্রণালয় অমূলকভাবে সন্দেহ করেছিল যে, ডাম্বলডোর ক্ষমতা দখলের জন্য ছাত্রছাত্রীদের নিয়ে একটি সৈন্যদল গঠন করছেন। আমব্রিজ ছাত্রছাত্রীদের বাস্তব জীবনভিত্তিক প্রতিরোধমূলক শিক্ষা দিতে আনীহা জ্ঞাপন করেন। তিনি দ্রুত আরো ক্ষমতা লাভ করেন এবং ডাম্বলডোরকে সরিয়ে স্কুলের ক্ষমতা নিজের হাতে তুলে নেন। এসব ঘটনা হ্যারিকে বিক্ষুব্ধ করে তোলে। রাউলিং বলেছেন যে, তিনি হ্যারিকে প্রচন্ড মানসিক চাপের মধ্য দিয়ে নিয়ে গেছেন। এর মাধ্যমে তার সহনশীলতা ও মানবতাবোধ প্রকাশ পেয়েছে। "হ্যারি একজন স্বাভাবিক মানুষ এবং হিরো। এটাই ভলডেমর্টের সাথে তার একটি বড় পার্থক্য। কারণ ভলডেমর্ট নিজেকে মানুষ হিসেবে দেখতে পছন্দ করে না।"